A BIZOTTSÁG 552/2008/EK RENDELETE
(2008. június 17.)
a 2430/1999/EK, a 2380/2001/EK és az 1289/2004/EK rendeletnek a takarmányozási célra felhasznált egyes adalékanyagok engedélyezése vonatkozásában történő módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
mivel:
(1)
Az 1831/2003/EK rendelet 13. cikkének (3) bekezdése értelmében az Alpharma (Belgium) BVBA kérelmet nyújtott be, amelyben javasolja az engedély jogosultja nevének módosítását a 2430/1999/EK (2), a 2380/2001/EK (3) és az 1289/2004/EK (4) bizottsági rendeletek vonatkozásában. Ezek a rendeletek egyes adalékanyagok használatát engedélyezik. Az engedélyek annak jogosultjához kapcsolódnak.
(2)
A 2430/1999/EK rendelet I. mellékletében felsorolt robenidin-hidroklorid 66 g/kg (Cycostat 66 G) és maduramicin-ammónium-alfa 1 g/100 g (Cygro 1 %) esetében az engedély jogosultja a Roche Vitamins Europe Ltd.
(3)
A 2380/2001/EK rendelet mellékletében felsorolt Maduramicin-ammónium-alfa 1 g/100 g (Cygro 1 %) esetében és az 1289/2004/EK rendelet mellékletében felsorolt Dekoquinát 60,6 g/kg (Deccox) esetében az engedély jogosultja az Alpharma AS.
(4)
A kérelmező állítása szerint az Alpharma (Belgium) BVBA a (2) és (3) preambulumbekezdésben említett engedélyek jogosultjainak jogutódja. A kérelemmel egyidejűleg az Alpharma (Belgium) BVBA, az engedélyekben megnevezett eredeti jogosultaktól származó kiegészítő dokumentumokkal együtt, benyújtotta az azt igazoló megfelelő dokumentumokat, hogy ezen adalékanyagok értékesítési joga átkerült az Alpharma (Belgium) BVBA-hoz.
(5)
Az engedély feltételeinek javasolt módosítása kizárólag adminisztratív jellegű és nem vonja maga után az érintett adalékanyagok újbóli értékelését. Az Európai Élelmiszer-biztonsági Hatóságot értesítették a kérelemről.
(6)
Annak lehetővé tétele érdekében, hogy a kérelmező Alpharma (Belgium) BVBA néven gyakorolhassa értékesítési jogait, az engedély feltételeit meg kell változtatni.
(7)
Ezért a 2430/1999/EK, a 2380/2001/EK és az 1289/2004/EK rendeletet ennek megfelelően módosítani kell.
(8)
A már meglévő készletek felhasználására helyénvaló átmeneti időszakot biztosítani.
(9)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
(1) A 2430/1999/EK rendelet I. mellékletében az E 758. bejegyzés 2. oszlopában és az E 770. bejegyzésben a „Roche Vitamins Europe Ltd” helyébe az „Alpharma (Belgium) BVBA” lép.
(2) A 2380/2001/EK rendelet mellékletében az E 770. bejegyzés 2. oszlopában az „Alpharma AS” helyébe az „Alpharma (Belgium) BVBA” lép.
(3) Az 1289/2004/EK rendelet mellékletében az E 756. bejegyzés 2. oszlopában az „Alpharma AS” helyébe az „Alpharma (Belgium) BVBA” lép.
2. cikk
Az e rendelet hatálybalépését megelőzően alkalmazandó rendelkezéseknek megfelelő, már meglévő készleteket továbbra is forgalomba lehet hozni és 2008. szeptember 30-ig fel lehet használni.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. június 17-én.